### | | | | --- | --- | | | | | --- | | **Byråd** 23. februar 2016 Sagsnr. 710-2014-31754 Dok.nr. 710-2016-95628 Vera Christiansen | | 28.                 Fremtidig anvendelse af [adresse] i Hammel - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til den fremtidige
anvendelse af bygningerne i [adresse] i Hammel.

Botilbuddet i [adresse] er målrettet borgere med fysiske
og/eller psykiske handicaps. Botilbuddets beboere flytter til det nye botilbud
på [adresse] i Hadsten 1. september 2016.

Eriksminde består af fire afdelinger. [adresse] 21 og 23
ejes af den selvejende institution [adresse]. [adresse] 25 og 27-37 ejes af
Favrskov Kommune.

Boligerne i [adresse] 21 og 23 kan nedlægges som
ældreboliger og dermed som støttet byggeri, når byggeriet er gældfrit, og
bestyrelsen i den selvejende institution beslutter at nedlægge institutionen.
Ejendommenes lån blev indfriet i december 2015. Det fremgår af vedtægterne, at
hvis den selvejende institution nedlægger sig selv, tilfalder ejendommene
[adresse] 21-23 [adresse].

Bestyrelsen i den selvejende institution har i juni 2015
drøftet nedlæggelsen af [adresse]. Bestyrelsen besluttede at nedlægge sig
selv, når beboerne flytter til nye boliger. Ifølge vedtægterne vil bygningerne
dermed overgå til [adresse].

Der er forskellige muligheder for fremtidig anvendelse af
bygningerne på [adresse] i kommunalt regi. Nærmere uddybning fremgår af
vedlagte bilag.

**VURDERING**

Social og Sundhed foreslår, at [adresse] 21 fremover
anvendes til midlertidige/permanente flygtningeboliger til par uden børn.
[adresse] 21 består af syv lejligheder og et fællesareal.

Social og Sundhed foreslår endvidere, at [adresse] 23
anvendes til ungetilbuddet Carma. Ungetilbuddet Carma er i dag beliggende i et
midlertidigt lejemål på [adresse] 32E i Hadsten, som udløber 31. oktober
2016. [adresse] 23 består af seks lejligheder, fællesareal og et stort
mødelokale.

[adresse] 25 består af syv lejligheder, et stort
fællesareal og en administrationsdel. Fire af lejlighederne er uden bad og toilet.
Tre lejligheder har eget bad og toilet. De tre lejligheder foreslås anvendt til
unge med psykiske problemstillinger. De fire lejligheder og fællesarealet
foreslås anvendt til de aktiviteter, som i dag foregår i Den gule villa i
Hammel (Banealle 25) f.eks. base for bostøttegrupper samt mødeaktivitet for
Røde Kors, Favrskov Rusmiddelcenter mv. Administrationsdelen består af fire
kontorer, som foreslås anvendt til midlertidige boliger til flygtninge.

[adresse] 27-37 består af seks lejligheder, som foreslås
anvendt som permanente boliger til flygtninge.

Dermed foreslås der sammenlagt oprettet 17 boliger til
flygtninge i [adresse].

Den gule villas bygningsmæssig stand kræver, at der inden
for de næste fem år skal investeres ca. 720.000 kr. i ejendommen. Der er
primært behov for at udskifte tag, døre og vinduer. Derfor anbefaler Social og
Sundhed, at det undersøges om, Den gule villa i en max. treårig periode kan
anvendes til seks midlertidige boliger til flygtninge. Ejendomscenteret
vurderer, at hvis villaen alene anvendes i en treårig periode, så vil førnævnte
investeringsbehov ikke blive aktuelt. Villaen vil efter en treårig periode
kunne indgå i planerne for at afhænde plejecenter [adresse] og Skaghøj i Hammel.

Såfremt Den gule villa ikke findes egnet til
flygtningeboliger, vurderer Social og Sundhed, at det er mest hensigtsmæssigt
at nedrive ejendommen.

Hvis behovet for boliger til flygtninge i fremtiden ændrer
sig, og anvendelse af [adresse] i den forbindelse bliver uaktuel, vil
boligerne kunne anvendes som startboliger for unge med særlige behov.

**ØKONOMI**

Det samlede økonomiske rationale ved den foreslåede
fremtidige anvendelse af Eriksminde udgør årligt ca. 1 mio. kr. for handicap-
og psykiatriområdet og ca. 3-400.000 kr. for Ejendomscenteret. I disse
beregninger er det en forudsætning, at der er helårsudlejning af alle boliger. Desuden
er der ikke udarbejdet et budget for ejendomsadministration eller de øvrige
driftsudgifter, der er forbundet med indvendig vedligehold, administration,
varme og øvrige forbrugsudgifter.

Forslaget betyder, at der kan opnås en række årlige
driftsbesparelser, som vil medvirke til, at Carma kan overholde sit budget samt
medvirke til at mindske budgetpresset på handicap- og psykiatriområdet.
Samtidig vil den foreslåede anvendelse af bygningerne medvirke til at løse
opgaven med at boligplacere flygtninge.

Ejendomscenterets fremtidige lejeindtægter fra bygningerne
vil kunne finansiere Ejendomscenterets udgifter til vedligeholdelse af den
samlede bygningsmasse i [adresse] og medfinansiere udgifter til boligplacering
af flygtninge i det omfang, der er lovhjemmel hertil.

Forslaget indebærer, at Den gule villa i Hammel ikke længere
skal benyttes til diverse aktiviteter, men enten udlejes som midlertidige
boliger til flygtninge eller nedrives afhængig af en konkret vurdering af
bygningens egnethed til flygtningeboliger og udgifterne forbundet hermed.

Når de økonomiske konsekvenser er kendte medtages de
bevillingsmæssige konsekvenser i en budgetopfølgning.

**INDDRAGELSE**

21. januar 2016 har der været afholdt møde med bestyrelsen i
den selvejende institution [adresse], som bifalder den fremtidige anvendelse
af [adresse].

**INDSTILLING**

Direktøren for Social og Sundhed indstiller til Byrådet:

1.    At [adresse] 21 og 23 anvendes som beskrevet i
sagen, når den selvejende institution [adresse] ([adresse] 21 og 23) er
nedlagt, og bygninger og aktiver er overdraget til Favrskov Kommune.

2.    At [adresse] 27-37 anvendes til permanente boliger
til flygtninge, når botilbuddet Eriksminde er nedlagt.

3.    At aktiviteterne i Den gule villa ([adresse] 25)
flyttes til [adresse], når Favrskov Kommune råder over bygningerne.

4.    At Den gule villa i Hammel anvendes til
flygtningeboliger, hvis den vurderes egnet hertil, og at den i modsat fald nedrives.

**BESLUTNING**

***Social- og Sundhedsudvalget, 2. februar 2016:***

Fraværende:Ingen

Indstilles godkendt.

***Økonomiudvalget, 16. februar 2016:***

Fraværende:Helge Lauridsen, Rebecca Madsen, Matthias Pedersen
John Rasmussen

Indstilles godkendt.

**Bilag**

|  |  |
| --- | --- |
| Fremtidig anvendelse af [adresse] - notat | 710-2015-362862 |